خورشید عالم خورشید رقم

صوفی خورشید عالم خورشید رقم (پیدائش: 1923ء - وفات: 30 مئی، 2004ء) پاکستان سے تعلق رکھنے والے نامور خطاط اور مشہور خطاط منشی تاج الدین زریں رقم کے شاگرد تھے۔

 حالات زندگی و فن 
خورشید رقم 1923ء کو کپور تھلہ، صوبہ پنجاب (برطانوی ہند) میں پیدا ہوئے۔ ان کے والد رحمت علی خود بھی ایک اچھے خطاط تھے اور لاہور کے ناشرین کپور تھلہ جاکران سے اپنی کتابوں کی کتابت کروایا کرتے تھے۔ 1955ء میں نامور خطاط منشی تاج الدین زریں رقم کے انتقال کے بعد لاہور کے اکابر خطاطین نے صوفی صاحب کو ہی تاج الدین زریں رقم کا جانشین مقرر کیا تھا۔ خورشید رقم نے مختلف اخبارات غالب، آفاق، کوہستان، روزنامہ نوائے وقت، مساوات، ندائے ملت، آزاد اور امروز میں کام کیا تھا اور مینار پاکستان کے بعض کتبات کے علاوہ راجہ عزیز بھٹی شہید کی لوح مزار کی خطاطی کا اعزاز بھی حاصل کیا تھا۔عقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 930

 وفات 
صوفی خورشید عالم خورشید رقم 30 مئی، 2004ء کو لاہور، پاکستان میں وفات پا گئے۔

 حوالہ جات 

زمرہ:1923ء کی پیدائشیں
زمرہ:2004ء کی وفیات
زمرہ:پاکستانی خطاط
زمرہ:پاکستانی مسلم شخصیات
زمرہ:پنجابی شخصیات